钦定古今图书集成/理学汇编/文学典/第199卷 > 《跋徐荐伯诗集》前人
## 钦定古今图书集成/理学汇编/文学典/第199卷 > 《跋徐荐伯诗集》前人

世多谓“书生不知兵”，谓“书生不知兵”，犹言孙武不善
属文耳。今观武书十三篇，盖与《考工记》《穀梁子》相上
下。吾友徐荐伯登武举第一日，示余横槊醉稿。余读
已喜，荐伯慷慨有烈丈夫气，其诗词视唐诸子矻矻
弄篇章者多哉！当今诸公如见荐伯诗，亦可解文武
二途之惑。